Mi nerza ɣer uɣarbaz alemmas yellan deg temnaḍin n wat Leqser d Iwaquren, nruḥ ɣer yiselmaden n tmaziɣt yesɣaren dinna, nessuter deg-sen ad aɣ-d-rren ɣef kra n yisteqsiyen yerzan tazrewt-nneɣ; nexdem adiwenni usrid, i wakken iselmaden ur ttafen ara ugur deg-sen, yerna ttwafhamen, adiwenni-a yerza 8 n yisteqsiyen yemxalafen seg wa ɣer wayeḍ, i wakken ad nẓar ma yella iselmadena sseqdacen tarrayt n usenfar deg tutlayt n tmaziɣt, ma yella snen d acu i d asenfar, ma yella ṭṭafaren isenfaren i yellan deg udlisufus neɣ ala, ma yella ttaken tagnit i yinelmaden ad fernen asenfar i yellan deg udlisufus.